钦定古今图书集成/明伦汇编/氏族典/第332卷 > 刘𬴊之
## 钦定古今图书集成/明伦汇编/氏族典/第332卷 > 刘𬴊之

按《晋书刘𬴊之传》：“𬴊之字子骥，南阳人，光禄大夫耽
之族也。𬴊之少尚质素，虚退寡欲。车骑将军桓冲闻
其名，请为长史，𬴊之固辞不受。冲常到其家，𬴊之短
褐与冲言话。有孤姥病将死，叹息谓人曰：‘谁当埋我，
惟有刘长史耳’。𬴊之闻之，乃身为营棺，殡送之。其仁
爱隐恻若此，以寿终。”